ཕ་མ་ལ་ཤས་ཀྱིས་རང་ཉིད་བསྐྱོད་པའི་ལམ་བུ་ནི་བྱིས་པ་བརྒྱུད་མྱོང་བའི་ཟམ་པ་ལས་མང་བ་དང་།རང་གིས་ཟོས་པའི་ཚྭ་ཁུ་ནི་བྱིས་པས་ཟོས་པའི་འབྲས་རྡོག་ལས་མང་སྙམ་ནས།ཡོད་ཚད་རང་གི་བསམ་འདོད་ལྟར་འགྲོ་དགོས་པ་དང་།རང་གི་བསམ་ཚུལ་ནི་ད་གཟོད་བདེན་པ་ཡིན་པས།བྱིས་པས་དེ་ལ་ཉན་རྐྱང་དང་དེ་ལྟར་སྒྲུབ་རྐྱང་གི་བཀའ་དང་ལེན་བྱེད་རྒྱུ་ལས་ཚིག་ལན་དང་རྩོད་པ་བྱེད་མི་ཆོག་པར་འདོད།བྱིས་པའི་བསམ་ཚུལ་སྣང་མེད་དུ་བསྐྱུར་བ་དང་བྱིས་པའི་སེམས་དོན་ལ་རྒྱུས་ལོན་མི་བྱེད།དེ་བཞིན་བྱིས་པའི་གནད་དོན་ཐག་གཅོད་མི་བྱེད་པས།ཡུན་དང་ཡུན་གྱིས་བྱིས་པ་ནི་གང་དྲན་བསམ་མི་ཕོད་པ་དང་བཤད་མི་ཕོད་པ།སྒྲུབ་མི་ཕོད་པ་ཞིག་ཏུ་འགྱུར་བ་ཡིན།དེ་ལས་ཀྱང་གཞན་གྱི་སྐད་ཆར་མི་རློམ་པར་གཙོ་བོ་གཞན་གྱི་ངོ་མདོག་ལ་བལྟས་ནས་སྒྲུབ་པ་ཞིག་ཏུ་གྱུར་ཏེ།གསར་གཏོད་ཀྱི་ནུས་པ་ཤོར་འགྲོ་བ་རེད།